Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: megakadályozásáról szóló 2003. évi XV. törvényt, a szövetkezeti törvényeket, a közjegyzõkrõl szóló 1991. évi
Paragraph Index: 445

1. A köztársasági elnök szerint a Felügyelet mûködése közben érvényesülnie kell a jogbiztonság követelményének, amely különösen fontos feltétele épp a piacgazdaság mûködésének. Megállapítja: „a jogalkotónak szabadságában áll a pénzügyi felügyelet szervezetének általa legcélszerûbbnek tartott módját kialakítania. A jogbiztonság követelménye e tekintetben sem abszolutizálható olyan értelmezésben, amely ténylegesen a jogrendszer kivételt nem tûrõ feltétlen (abszolút) változatlanságának igényét emelné alkotmányos követelménnyé. A jogbiztonság követelménye nem ezt, hanem a viszonylagos állandóság, a kiszámíthatóság követelményét fogalmazza meg.” A köztársasági elnök utal arra, hogy az Mtv. 38. §-a érinti a Felügyelet 2004/34. szám által felügyelt pénzügyi szervezeteket, és megrendítheti azok bizalmát az õket felügyelõ intézményben; különösen súlyos lehet a jogbiztonság sérelme, ha a Felügyelet kiemelt érdeklõdéssel övezett, és nagy horderejû ügyben jár el, és ennek folyamán kerül sor a vezetés leváltására.

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes